
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea participării Consiliului Local al Tinerilor Focşani  la Reuniunea Naţională PAL-TIN 2010, cu tema “Voluntariatul – formă a participării tinerilor la viaţa comunităţii”, care se va desfăşura în perioada 04 - 09 septembrie 2010, la Predeal 
                Consiliul Local al Municipiului Focşani, judeţul Vrancea, întrunit în şedinţă ordinară,

· analizând proiectul de hotărâre iniţiat de d-nul Matişan Bogdan Emilian, consilier 

local, prin care se propune aprobarea participării Consiliului Local al Tinerilor Focşani la Reuniunea Naţională PAL-TIN 2010, cu tema “Voluntariatul – formă a participării tinerilor la viaţa comunităţii”, care se va desfăşura în perioada 04 - 09 septembrie 2010, la Predeal, raportul comun întocmit de Direcţia economică şi Direcţia de resurse umane şi coordonare unităţi subordonate înregistrat la nr. 39170/17.08.2010;

· văzând avizul favorabil al Comisiei pentru buget, finanţe, investiţii, liberă iniţiativă, 
economic şi servicii publice şi al Comisiei pentru cultură, sănătate, învăţământ, sport şi tineret ;

· având  în  vedere  adresele  transmise  de  Consiliul  Local  al  Tinerilor  Focşani şi 
· Asociaţia MASTER Forum Bucureşti;

· în baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5
 precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

H O T Ă R Ă Ş T E :

                Art. 1 Se aprobă participarea Consiliului Local al Tinerilor Focşani la Reuniunea Naţională PAL-TIN 2010, cu tema “Voluntariatul – formă a participării tinerilor la viaţa comunităţii”, care se va desfăşura în perioada 04 - 09 septembrie 2010, la Predeal, reprezentat printr-un grup format din 6 tineri din care: 5 membrii ai Consiliului Local ai Tinerilor Focşani: Munteanu Alexandru Ştefănuţ – primar, Scînteianu Alexandra – secretar, Vetrescu Alexandra –consilier, Vîlcu Costel - consilier, Matei Claudiu – consilier şi un voluntar - Crivăţ Valentina.
                  Art.2 Se aprobă alocarea din bugetul bugetul propriu al Primăriei Municipiului Focşani, pe anul 2010, a sumei de 4.330 lei, de la capitolul bugetar 67.02.05.02 ”Tineret”, articol  bugetar 59.08 “ Programe pentru tineret”, în vederea  participării Consiliului Local al Tinerilor Focşani la Reuniunea Naţională PAL-TIN 2010,  sumă ce va fi alocată astfel: 

· 510 lei pentru cheltuieli de transport (5 consilieri elevi x 90 lei + 1voluntar student x 60 lei);
· 3.120 lei pentru cheltuieli de masă şi cazare ( 6 participanţi x 520 lei );
· 700 lei pentru materiale promoţionale : 35 insigne inscripţionate cu sigla CLT, 30 mape de prezentare, 35 stikere CLT, 40 pixuri personalizate, 30 CD-uri inscripţionate, 100 cărţi de vizită;
                 Art. 3 Justificarea şi decontarea cheltuielilor în ce priveşte suma alocată, se va realiza pe bază de acte doveditoare, prin Direcţia economică,  Serviciul buget contabilitate din cadrul Primăriei Municipiului Focşani.
                  Art. 4 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia de resurse umane şi coordonare unităţi subordonate, Serviciul comunicare, protecţie civilă şi Consiliul Local al Tinerilor Focşani.

       PREŞEDINTE DE ŞEDINŢĂ,

           Boboc Tudoriţa Rodica
                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                         Eduard Marian Corhană

